
PREŞEDINTE DE ŞEDINŢĂ,










Adrian Tănăsescu

CONTRACT COLECTIV DE MUNCĂ

PĂRŢILE SEMNATARE


În conformitate cu dispoziţiile:

· Legii nr.155/2010 a Poliţiei Locale;

· Legii nr.188/1999 privind statutul funcţionarilor publici, republicată (2),  cu modificările şi completările ulterioare;

· Legii nr.53/2003 privind Codul Muncii, republicată;

· Legii nr.24/2000 privind Normele de tehnică legislativă la elaborarea actelor normative, republicată, cu modificările şi completările ulterioare;

· Ordonanţei de urgenţă a Guvernului nr.63/2010 pentru modificarea şi completarea Legii nr.273/2006 privind finanţele publice locale, precum şi stabilirea unor măsuri financiare, aprobată prin Legea nr.13/2011, cu modificările şi completările ulterioare;

· Ordinul comun al Ministerului Muncii, familiei si Protectiei Sociale si al Ministerului Finantelor Publice nr. 42/77/2011 privind aprobarea normelor metodologice pentru aplicarea prevederilor Legii nr. 285/2010 privind salarizarea in anul 2011 a personalului platit din fonduri publice; 

· Regulamentului – Cadru de organizare şi funcţionare a poliţiei locale, aprobat prin Hotărârea Guvernului României nr.1332/2010;

· Legea cadru nr. 284/2010 privind salarizarea unitară a personalului plătit din fonduri publice; Legea nr. 285/2010 privind salarizarea în anul 2011 a personalului plătit din fonduri publice;
· Lege nr. 283/2011 privind aprobarea Ordonanţei de urgenţă a Guvernului nr. 80/2010 pentru completarea art. 11 din Ordonanţa de urgenţă a Guvernului nr. 37/2008 privind reglementarea unor măsuri financiare în domeniul bugetar;

· Ordonanţă de urgenţă nr. 19/2012 privind aprobarea unor măsuri pentru recuperarea reducerilor salariale;

· Ordonanţa de Urgenţă a Guvernului nr. 84/2012 privind stabilirea salariilor personalului din sectorul bugetar in anul 2013, prorogarea unor termene din acte normative, precum şi unele măsuri fiscal-bugetare:

· Legii nr. 62/2011 a dialogului social;

· Ordonanţei Guvernului României nr. 26/1994 privind drepturile de hrană, în timp de pace, ale personalului din sectorul de apărare naţională, ordine publică şi siguranţă naţională, aprobată prin Legea nr. 143/1994, republicată, cu modificările şi completările ulterioare;

· Ordonanţa de Urgenţă a Guvernului nr. 103/2013 privind salarizarea personalului platit din fonduri publice in anul 2014, precum si alte masuri in domeniul cheltuielilor publice:

· Ordonanţa de Urgenţă a Guvernului nr. 83/2014 privind salarizarea personalului platit din fonduri publice in anul 2015, precum si alte masuri in domeniul cheltuielilor publice:

· Hotărârea Guvernului României nr. 196/2005 privind aprobarea Strategiei Ministerului Administraţiei şi Internelor de realizare a ordinii şi siguranţei publice, pentru creşterea siguranţei cetăţeanului şi prevenirea criminalităţii stradale;

· Hotărâre nr. 65/2003 privind stabilirea drepturilor de hrană, în timp de pace, ale personalului aparţinând structurilor Ministerului de Interne, căruia i se aplică Statutul poliţistului, cu modificările şi completările ulterioare ;

· Ordinul Ministerului Administraţiei şi Internelor nr. 496/2003 privind modificarea şi completarea Ordinul Ministerului Administraţiei şi Internelor nr. 272/2002;

· Legii nr. 319/2006 privind securitatea şi sănătatea în muncă, modificată şi completată;
· Ordonanţa de urgenţă nr. 57/2015 privind salarizarea personalului plătit din fonduri publice în anul 2016, prorogarea unor termene, precum şi unele măsuri fiscal-bugetare.
· În conformitate cu prevederile art. 351 din Legea Poliţiei Locale nr. 155/2010, republicată, cu modificările şi completările ulterioare, începând cu 1 ianuarie 2015, autorităţile administraţiei publice locale pot acorda în limita bugetului aprobat, prin hotărâre a consiliului local, norma de hrană poliţiştilor locali conform prevederilor Ordonan

 HYPERLINK "javascript:OpenDocumentView(197255,%203630616);" ţ

 HYPERLINK "javascript:OpenDocumentView(197255,%203630616);" ei Guvernului nr. 26/1994 privind drepturile de hrană, în timp de pace, ale personalului din sectorul de apărare naţională, ordine publică şi siguranţă naţională, republicată, cu modificările şi completările ulterioare, personalul Poliţiei Locale Sector 1 va beneficia de norma de hrană conform anexelor.
se încheie prezentul contract colectiv de muncă între cele două părţi contractante:

pe de o parte

- Poliţia Locală  Sector 1, reprezentată de domnul DINU TUDOREL MARIUS, în calitate de Director General numit în funcţia publică, în baza Notei de serviciu nr. A/80/19.11.2014, emisă de Primarul Sectorului 1, numită în continuare Poliţie Locală şi;


  - Angajaţii cu contract individual de muncă din cadrul Poliţiei  Locale a Sectorului 1, numiţi în continuare , prin reprezentanţii aleşi, respectiv:
- Ioardan Gabriel Ovidiu.

REGULI COMUNE

1. Prezentul Contract colectiv de muncă are ca scop promovarea unor relaţii de muncă echitabile, de natură să asigure protecţia socială a salariaţilor, desfăşurarea corespunzătoare a activităţii în instituţie, eliminarea conflictelor şi preîntâmpinarea grevelor.

2. Contractul colectiv de muncă la nivelul Poliţiei Locale produce efecte pentru toţi salariaţii publici din cadrul instituţiei şi pentru cei noi angajaţi.

3. În situaţia în care, în privinţa drepturilor ce decurg din prezentul Contract colectiv de muncă intervin reglementări legale mai favorabile, acestea vor completa prevederile prezentului contract.

CAPITOLUL I

DISPOZIŢII GENERALE

Art. 1. Părţile contractante recunosc şi acceptă pe deplin că sunt egale şi libere în negocierea Contractului colectiv de muncă la nivel de instituţie şi se obligă să respecte în totalitate prevederile acestuia.


Art. 2. (1). Prezentul Contract colectiv de muncă se încheie pe o durată de 1 an începând cu data înregistrării la Inspectoratul Teritorial de Muncă Bucureşti.


(2). Clauzele contractului pot fi modificate pe parcursul executării acestuia, în condiţiile legii, ori de câte ori părţile convin acest lucru.

Art. 3. (1). Orice solicitare de modificare a prezentului contract va face obiectul unei negocieri.

(2). Orice modificare a conţinutului Contractului colectiv se face cu acordul ambelor părţi şi se aduce la cunoştinţa persoanelor interesate, în termen de 15 zile calendaristice de la data modificării, prin act adiţional.

(3). Cererile de modificare a Contractului colectiv de muncă vor fi depuse de către reprezentanţii salariaţilor lor la directorul general, iar de către directorul general la reprezentanţii salariaţilor  .

(4). Modificările Contractului colectiv de muncă se comunică, în scris, organului la care se păstrează şi devin aplicabile de la data înregistrării sau la o altă dată ulterioară, potrivit convenţiei părţilor. Aceste modificări produc efecte numai pentru viitor.

Art. 4. Suspendarea şi încetarea Contractului colectiv de muncă au loc potrivit legii.

Art. 5. (1). Drepturile salariaţilor prevăzute în prezentul Contract colectiv de muncă nu pot să reprezinte cauza reducerii altor drepturi colective sau individuale care au fost stabilite sau se vor stabili prin reglementări legale mai favorabile.

(2). În situaţiile în care, în privinţa drepturilor ce decurg din prezentul Contract colectiv de muncă, intervin reglementări mai favorabile, acestea vor face parte de drept din contract.

Art. 6. (1). Părţile convin să facă eforturi în vederea promovării unui climat normal de muncă în instituţie cu respectarea prevederilor legii, a Contractului colectiv de muncă, a regulamentului intern,  precum şi a drepturilor şi intereselor salariaţilor.

(2). La angajare şi la stabilirea drepturilor individuale instituţia va asigura egalitatea de şanse şi tratament pentru toţi salariaţii, fără discriminări directe sau indirecte, pe bază de rasă, naţionalitate, etnie, limbă, religie, categorie socială, convingeri, sex, orientare sexuală sau orice alt criteriu care are ca scop sau efect restrângerea sau înlăturarea recunoaşterii, folosinţei sau exercitării drepturilor decurgând din contractele colective de muncă.

Art. 7. Părţile se obligă ca, în perioada de aplicare a prezentului Contract colectiv de muncă, să nu promoveze şi să nu susţină proiecte ce decurg din alte contracte colective de muncă, oricare ar fi nivelul la care acestea s-au încheiat.

Art. 8. În scopul salarizării şi acordării celorlalte drepturi prevăzute în prezentul contract, instituţia va asigura fondurile necesare, pe întreaga perioadă de valabilitate a prezentului Contract.

CAPITOLUL II

TIMPUL DE MUNCĂ 


Art. 9. (1). Durata normală a timpului de muncă este de 8 ore pe zi sau de 40 de ore pe săptămână, astfel de luni până joi 08ºº - 16³º şi vineri 08ºº - 14ºº. De la acest program conducerea instituţiei are dreptul de a deroga oricând şi în mod permanent în funcţie de situaţiile care impun acest lucru.


(2). În toate cazurile în care se dovedeşte că este posibil, conducerea instituţiei şi reprezentanţii salariaţilor vor purta negocieri pentru a stabili program fix de lucru şi modalităţi de aplicare a acestuia.

(3). La locurile de muncă unde, datorită specificului activităţii nu există posibilitatea încadrării în durata normală a timpului zilnic de lucru se pot stabili forme specifice de organizare a timpului de lucru, în ture, stabilindu-se un program săptămânal de 36 până la 48 de ore, cu condiţia ca media lunară să fie de 40 de ore pe săptămână, iar programul stabilit să fie anunţat cu o săptămână înainte.

(4). Stabilirea programului flexibil de lucru nu afectează drepturile prevăzute în contractul colectiv de muncă.

Art. 10. Pentru unele activităţi, locuri de muncă şi categorii de personal se pot stabili programe de lucru parţiale, corespunzătoare unor fracţiuni de normă, cu o durată a timpului de muncă de 6 sau de 4 ore pe zi. Drepturile salariale ale salariaţilor care lucrează în astfel de situaţii se acordă proporţional cu timpul lucrat.
            MUNCA ÎN TIMPUL NOPŢII

Art. 11. (1). Se consideră muncă desfăşurată în timpul nopţii, munca prestată în intervalul cuprins între orele 22ºº - 6ºº.

Art. 12. Pentru persoanele al căror program de lucru se desfăşoară numai pe timpul nopţii, durata timpului de muncă este mai mică cu o oră decât durata timpului de muncă prestată în timpul zilei, fără diminuarea salariului de bază şi a vechimii în muncă.

Art. 13. (1). Salariaţii care urmează să desfăşoare cel puţin 3 ore de muncă de noapte sunt supuşi unui examen medical gratuit înainte de începerea activităţii şi după aceea periodic.

(2). Salariaţii care desfăşoară muncă de noapte şi au probleme de sănătate recunoscute ca având legătură cu acestea vor fi trecuţi la o muncă de zi pentru care sunt apţi.

(3). Femeile gravide, lăuzele şi cele care alăptează nu pot fi obligate să presteze muncă de noapte.

                   DURATA REDUSĂ A TIMPULUI  DE LUCRU

Art. 14. Salariata care alăptează, poate beneficia de reducerea programului cu 2 ore, fără a-i fi afectate drepturile ce decurg din calitatea de salariat. Timpul în care a lucrat în aceste condiţii se consideră, la calculul vechimii în muncă, timp lucrat cu o normă întreagă, până la împlinirea vârstei de un an a copilului.

    CONCEDII ŞI ZILE LIBERE

Art. 15. (1). Se consideră sărbători legale şi sunt zile de repaus următoarele:

· Anul Nou – 2 zile (1 şi 2 ianuarie);

· 24 ianuarie -  1 zi

· Sf Paşti - 2 zile (prima şi a doua zi de Paşti);
· Ziua Internaţională a Muncii – 1 zi ( 1 Mai);
· Ziua Naţională – 1 zi ( 1 Decembrie);
· Prima şi a doua zi de Rusalii;
· Adormirea Maicii Domnului (15 august);
· Prima şi a doua zi de Crăciun;
· Sf/ Andrei – 30 noiembrie
· Două zile pentru fiecare dintre cele 3 sărbători religioase anuale, declarate astfel de cultele religioase legale, altele decât cele creştine, pentru persoanele aparţinând acestora;
· Zile de repaus – sâmbata şi duminica.
(2). Pentru salariaţii care se află în concediu, zilele în cauză nu se iau în calculul concediului de odihnă.

Art. 16. (1). Salariaţii au dreptul, în fiecare an calendaristic, la un concediu de odihnă, plătit, în condiţiile legii.

(2). Concediul de odihnă se contractă în funcţie de vechimea în muncă, iar durata acestuia este prevăzută de lege.

(3). Efectuarea concediului de odihnă este obligatorie. Orice convenţie prin care se renunţă total sau parţial la concediul de odihnă este interzisă.

(4). Concediul de odihnă se efectuează în fiecare an calendaristic, integral sau fracţionat. În cazul în care programarea concediului se face fracţionat, conducătorul instituţiei publice este obligat să stabilească programarea astfel încât una dintre fracţiuni să fie de cel puţin 15 zile lucrătoare neîntrerupt. La solicitarea motivată a salariatului, se pot contracta fracţiuni neîntrerupte mai mici de 15 zile lucrătoare.

(5). În cazul în care salariatul, din motive justificate, nu poate efectua, integral, sau parţial, concediul de odihnă la care avea dreptul în anul în curs, cu acordul persoanei în cauză, instituţia publică este obligată să acorde concediul de odihnă neefectuat, într-o perioadă de 18 luni începand cu anul următor celui în care s-a născut dreptul la concediul de odihnă anual. Compensarea în bani a concediului de odihnă neefectuat este permisă numai în cazul încetării contractului individual de muncă al salariatului.

(6). La cererea salariatului, indemnizaţia de concediu de odihnă se plăteşte de către instituţia publică cu cel puţin 5 zile lucrătoare înainte de plecarea în concediu.

(7). Concediul de odihnă poate fi întrerupt şi/sau reprogramat dacă, pe perioada efectuării acestuia intervine una dintre următoarele situaţii:

a) incapacitate temporară de muncă, constatată cu certificat medical, pe această perioadă salariatul fiind în concediu medical;

b) pe timpul satisfacerii unor obligaţii militare;

c) când prezenţa salariatului la serviciu este cerută de conducerea instituţiei;

d) în cazul în care salariatul solicită acest lucru şi interesele serviciului o permit.

Art. 17. Salariatul chemat în scris din concediu de către conducerea instituţiei are dreptul la o compensaţie care constă din:

· plata transportului dus-întors din localitatea unde se află în concediu;

· despăgubiri datorate pentru cheltuielile făcute de salariat, dacă acesta se afla la odihnă sau tratament, pe bază de documente;

· timpul consumat cu deplasarea dus-întors, dar nu mai mult de 2 zile, se consideră timp lucrat şi se adaugă la concediul de odihnă plătit.

Art. 18. În cazul în care ambii soţi lucrează în aceeaşi instituţie, au dreptul la programarea în concediu în aceeaşi perioadă.

Art. 19. În cazul în care salariatul are recomandare medicală pentru a urma un tratament într-o staţiune balneoclimaterică, data începerii concediului de odihnă va fi cea indicată în recomandarea medicală, indiferent de programare, cu obligaţia de a anunţa şeful ierarhic cu 5 zile calendaristice înainte de plecarea în concediu.

Art. 20. În cazul în care unui salariat îi încetează  contractul individual de muncă din motive imputabile lui după efectuarea concediului, instituţia va reţine din ultimele drepturi băneşti sumele cuvenite.

Art. 21. Salariaţii încadraţi în grade de invaliditate au dreptul la un concediu suplimentar cu durata de 3 zile.

Art. 22. La plecarea în concediu de odihnă salariaţii au dreptul la indemnizaţia de concediu, calculată potrivit legii.

Art. 23.  În afara concediului de odihnă, salariaţii au dreptul la zile libere plătite, pentru evenimente familiale deosebite sau pentru alte situaţii, după cum urmează:

· decesul soţiei/soţului salariatului sau al unei rude de până la gradul al III-lea a salariatului ori a soţiei/soţului acestuia, inclusiv – 3 zile lucrătoare;

· căsătoria salariatului – 5 zile lucrătoare;

· căsătoria unui copil a salariatului – 3 zile lucrătoare;

· naşterea unui copil al salariatului – 3 zile lucrătoare;

· chemări la Centrul Militar (pe bază de acte) - 1 zi lucrătoare;

· donatorii de sânge – conform legii;

· control medical anual 1 zi lucrătoare.

Art. 24.  Orice salariat are dreptul la concediu fără plată, în condiţiile prevăzute de lege, pentru rezolvarea unor situaţii personale.

                              ÎNVOIRI

Art. 25.  La cererea salariatului se acordă ore de învoire, până la 1 zi în cursul unui an calendaristic, fără plată, cu posibilitatea de recuperare, în următoarele situaţii:

· efectuarea unor analize sau tratamente medicale;

· alte situaţii când salariatul solicită şi activitatea instituţiei permite.

CAPITOLUL III

SALARIZAREA ŞI ALTE DREPTURI BĂNEŞTI

Art.26. (1) Pentru salariaţii contractuali, drepturile salariale se acordă potrivit legislaţiei în vigoare.

 
(2) Pentru munca prestată, salariaţii din cadul Poliţiei Locale Sector 1 au dreptul la un salariu de bază care se stabileşte în funcţie de categorie, grad, treaptă profesională şi de gradaţia corespunzătoare vechimii în muncă. 

(3) Plata salariilor se face lunar în data de 12 ale lunii. 

(4) Salariaţii cu funcţii de conducere vor beneficia de indemnizaţii de conducere, conform legii.

(5) La salariul stabilit se vor aplica toate indexările şi compensările stabilite prin legi, ordonanţe sau prin hotărâri ale Guvernului României. 

Art.27. Salariul cuprinde salariul de bază, indemnizaţiile, sporurile legale şi alte drepturi contractate conform reglementărilor legale în vigoare. 

Art.28. În anul 2016 avansarea personalului încadrat pe funcţii de execuţie în gradaţia corespunzătoare tranşei de vechime în muncă se face prin încadrarea în clasele de salarizare corespunzătoare vechimii în muncă dobândite personalul beneficiind de o majorare a salariului de bază avut, corespunzător numărului de clase de salarizare succesive suplimentare multiplicat cu procentul stabilit prin Legea cadru privind salarizarea unitară a personalului plătit din fonduri publice nr. 284/2010 fără contractarea salariului corespunzător coeficientului de ierarhizare aferent noii clase de salarizare.

(1) Avansarea în gradaţia imediat superioară se face la îndeplinirea condiţiei de vechime prevăzute de tranşele de vechime în muncă, in conformitate cu prevederile Legii cadru privind salarizarea unitară a personalului plătit din fonduri publice nr. 284/2010. 

(2) Tranşele de vechime în muncă, în funcţie de care se contractă cele 5 gradaţii potrivit alin. (4), respectiv clasele de salarizare, sunt următoarele:

 a) gradaţia 1 - de la 3 la 5 ani - 3 clase succesive de salarizare suplimentare faţă de nivelul minim al fiecărei funcţii;

 b) gradaţia 2 - de la 5 la 10 ani - două clase succesive de salarizare suplimentare faţă de cele deţinute pentru gradaţia 1;

 c) gradaţia 3 - de la 10 la 15 ani - două clase succesive de salarizare suplimentare faţă de cele deţinute pentru gradaţia 2;

 d) gradaţia 4 - de la 15 la 20 de ani - o clasă succesivă de salarizare suplimentară faţă de cele deţinute pentru gradaţia 3;

 e) gradaţia 5 - peste 20 de ani - o clasă succesivă de salarizare suplimentară faţă de cele deţinute pentru gradaţia 4.

Art.29. Toate drepturile băneşti ale acestora se plătesc înaintea oricăror obligaţii financiare ale institutiei.

Art.30. Poliţia Locală Sector 1, prin Biroul Resurse Umane şi Pregătire Profesională, va asigura ţinerea unei evidenţe stricte a activităţii desfăşurate în baza contractului individual de muncă, a drepturilor de care salariaţii au beneficiat şi le vor elibera dovezi despre acestea.

            CAPITOLUL IV

                    PERFECŢIONAREA PREGATIRII PROFESIONALE 

Art.31. Părţile convin asupra necesităţii perfecţionării pregatirii profesionale a tuturor categoriilor de salariaţi.

Art.32. Identificarea posturilor pentru care este necesară formarea profesională, căile de realizare, adoptarea programului anual şi controlul aplicării acestuia se vor face de catre conducerea instituţiei. Cheltuielile pentru activitatea de formare profesională a salariaţilor se suportă de instituţie.

Art.33. În cazul în care un salariat identifică un curs de formare profesională pe care ar dori să-l urmeze, organizat de un terţ, conducerea instituţiei va analiza cererea, rămânând la aprecierea acesteia dacă şi în ce condiţii va suporta contravaloarea cursului.

Art.34. Salariaţii care au încheiat acte adiţionale la decizia de angajare în funcţie, în vederea formării profesionale, vor putea fi obligaţi să suporte contravaloarea cheltuielilor efectuate pentru perfecţionare, cu execepţia cazului în care se fac reduceri de personal, dacă părăsesc instituţia din motive imputabile lor înainte de împlinirea unui termen de 3 ani de la data absolvirii cursurilor.

Art.35. (1) Salariaţii instituţiei pot urma cursuri de specializare sau perfecţionare, ori programe de specializare, în ţară sau în străinătate, la propunerea conducerii instituţiei. Cei care urmează o formă de specializare sau perfecţionare cu o durată mai mare de 3 luni şi primesc pe această perioadă drepturile salariale sunt obligaţi să se angajeze în scris că vor lucra o perioadă de 2 – 5 ani după absolvirea cursurilor în cadrul instituţiei sau Primăriei Sectorului 1, inclusiv în celelalte instituţii subordonate.

(2) Rezultatele obţinute la cursurile de perfecţionare de către salariaţii instituţiei pot fi avute în vedere la evaluarea anuală a activităţii acestora.
             CAPITOLUL V

               OBLIGAŢII ŞI RESPONSABILITĂŢI

Art.36. Salariaţii instituţiei sunt obligaţi să-şi desfăşoare activitatea numai în vederea îndeplinirii prompte şi eficiente, liberă de prejudecăţi, corupţie, abuz de putere şi presiuni politice a tuturor obligaţiilor de serviciu, în scopul realizării obiectivelor instituţiei şi rezolvării problemelor locuitorilor din Sectorul 1 al Municipiului Bucureşti.

Art.37. Salariaţii Poliţiei Locale sunt obligaţi să-şi îndeplinească cu profesionalism, loialitate, corectitudine şi în mod conştiincios atribuţiile ce le revin din funcţia pe care o deţin, precum şi atribuţiile ce le sunt delegate şi să se abţină de la orice fapte care ar putea să aducă prejudicii instituţiei.

Art.38. Salariaţii Poliţiei Locale au obligaţia ca în exercitarea atribuţiilor ce le revin să se abţină de la exprimarea sau manifestarea opiniilor politice care nu trebuie să influenţeze în nici un mod imparţialitatea lor în exercitarea atribuţiilor ce le revin.

Art.39. (1) Orice salariat al aparatului instituţiei, indiferent de funcţia publică pe care o ocupă, răspunde de aducerea la îndeplinire a sarcinilor ce îi sunt încredinţate, conform fişei postului. 

(2) Salariatul are dreptul sa refuze în scris şi motivat îndeplinirea dispoziţiilor primite de la superiorul ierarhic dacă le consideră ilegale. Dacă cel care a emis dispoziţia o formulează în scris, salariatul este obligat să o execute, cu excepţia cazului în care aceasta este vădit ilegală. Salariatul are îndatorirea să aducă la cunoştinţa superiorului ierarhic al persoanei care a emis dispoziţia, astfel de situaţii.

(3) Personalul cu funcţii de conducere răspunde pentru dispoziţiile pe care le dă salariaţilor din subordine.
Art.40. Salariaţii instituţiei au obligaţia să păstreze secretul de stat şi secretul de serviciu, în condiţiile legii, să păstreze confidenţialitatea în legătură cu faptele, informaţiile sau documentele de care iau cunoştinţă în exercitarea funcţiei. 

Art.41. Salariaţilor instituţiei le este interzis să solicite sau să accepte, direct sau indirect, pentru ei sau pentru alţii, în considerarea funcţiei lor, daruri sau alte avantaje.

Art.42. Salariaţii care deţin funcţii de execuţie le este interzis să primească direct cereri a căror rezolvare intră în competenţa lor, ori să intervină pentru soluţionarea acestor cereri.

 Art.43. Salariaţii instituţiei au datoria să furnizeze publicului, în cadrul serviciului, informaţiile de interes public cerute, dar numai cele care se referă la profilul sectorului în care îşi desfăşoară activitatea. 









Art.44. Salariaţii instituţiei sunt obligaţi să colaboreze pentru aducerea la îndeplinire a îndatoririlor de serviciu şi să se suplinească în serviciu, în caz de absenţă, în cadrul specialităţii lor, potrivit dispoziţiilor şefului ierarhic. 







Art.45. Prin întregul lor comportament şi prin ţinută, salariaţii Poliţiei Locale sunt obligaţi poarte tinuta prevazuta de lege sau in caz contrar aiba  o tinuta decenta să se arate demni de consideraţia şi încrederea pe care o impune poziţia lor oficială şi să se abţină de la orice acte de natură să compromită prestigiul funcţiei pe care o deţin, precum şi al instituţiei. 






CAPITOLUL VI

     CONDIŢIILE DE MUNCĂ, PROTECŢIA MUNCII ŞI PROTECŢIA SOCIALĂ 

Art.46. Părţile se obligă să depună toate eforturile pentru aplicarea riguroasă a sistemului instituţionalizat prin legislaţia în vigoare, având drept scop ameliorarea permanentă a condiţiilor de muncă. 
Art.47. Conducerea Poliţiei Locale are obligaţia să asigure o structură organizatorică raţională, repartizarea tuturor salariatiilor pe locuri de muncă cu precizarea atribuţiilor şi răspunderilor lor, precum şi exercitarea controlului asupra modului de îndeplinire a obligaţiilor de serviciu de către acestia. Se va stabili numărul optim de personal pentru fiecare compartiment în parte şi specialitatea necesară, potrivit organigramei. 





Art.48. (1) Normarea muncii se aplică tuturor categoriilor de salariati, iar normele de muncă se exprimă în sfere de atribuţii, stabilite prin fişa postului, potrivit specificului activităţii fiecăruia. Activitatea de normare a muncii se desfăşoară ca un proces continuu, în permanentă concordanţă cu schimbările ce au loc în organizarea şi nivelul de dotare tehnică a muncii. 
 
(2) Fişa postului pentru fiecare angajat se întocmeşte de şeful ierarhic, potrivit  reglementărilor legale. 


            (3) Normele de muncă (exprimate în sfere de atribuţii şi sarcini) vor fi astfel stabilite, încât să asigure un ritm normal de lucru, la o intensitate a efortului intelectual şi o tensiune nervoasă care să nu conducă la oboseala excesivă a lor. Conducerea Poliţiei Locale va asigura condiţiile necesare realizării de către fiecare salariat a sarcinilor ce îi revin în cadrul programului zilnic de muncă stabilit.


(4) În toate cazurile în care normele de muncă nu asigură un grad complet de ocupare, conduc la o solicitare excesivă sau, după caz, nu corespund condiţiilor pentru care au fost elaborate, se impune reexaminarea lor. Aceasta poate fi cerută atât de conducerea instituţiei, cât şi de reprezentanţii lor. Reexaminarea normelor de muncă nu va putea conduce la diminuarea salariului de bază.


(5) Conducerea Poliţiei Locale are obligaţia să asigure permanent condiţiile tehnice şi organizatorice avute în vedere la elaborarea normelor de muncă, iar salariatii trebuie să realizeze sarcinile ce decurg din funcţia sau postul deţinut.





 Art.49. (1) Locurile de muncă se clasifică în locuri de muncă normale şi locuri de muncă cu condiţii deosebite sau periculoase, stabilite potrivit reglementărilor legale.


(2) Locurile de muncă cu condiţii deosebite stabilite la nivelul instituţiei sunt cele nocive sau periculoase. Acestea vor fi stabilite prin intermediul Biroului Analize Sociologice, Psihologice Prevenire si  Protecţia Muncii şi evidenţiate prin însemne de atenţionare.


Art.50. Fiecare salariat după ce a luat la cunoştinţă de existenţa locurilor de muncă cu condiţii deosebite, are obligaţia de a-şi lua măsurile de precauţie pentru evitarea eventualelor accidente.


Art.51. În funcţie de numărul de personal şi structura stabilite, conducerea Poliţiei Locale are obligaţia să asigure bunurile şi condiţiile necesare (spaţiu, mobilier, birotică, aparatură, consumabile, materiale igienico-sanitare,) pentru buna desfăşurare a activităţii.

     Art.52. În conformitate cu prevederile art. 351 din Legea Poliţiei Locale nr. 155/2010, republicată, cu modificările şi completările ulterioare, începând cu 1 ianuarie 2015, autorităţile administraţiei publice locale pot acorda în limita bugetului aprobat, prin hotărâre a consiliului local, norma de hrană poliţiştilor locali conform prevederilor Ordonan

 HYPERLINK "javascript:OpenDocumentView(197255,%203630616);" ţ

 HYPERLINK "javascript:OpenDocumentView(197255,%203630616);" ei Guvernului nr. 26/1994 privind drepturile de hrană, în timp de pace, ale personalului din sectorul de apărare naţională, ordine publică şi siguranţă naţională, republicată, cu modificările şi completările ulterioare, personalul Poliţiei Locale Sector 1 va beneficia de norma de hrană conform următoarelor anexe:

· norma nr. 6, potrivit anexei nr. 1 la O.U.G. nr. 26/1994 republicată, cu modificările şi completările ulterioare, beneficiar fiind personalul poliţiei locale în activitate prevăzut la art. 14 alin. (1) lit. a) din Legea nr. 155/2010 republicată cu completările ulterioare, şi personalul de conducere în cuantum de 32 lei/zi;
· norma nr. 1, potrivit anexei nr. 1 la O.U.G. nr. 26/1994 republicată, cu modificările şi completările ulterioare, beneficiar fiind personalul poliţiei locale în activitate prevăzut la art. 14 alin. (1) lit. b) şi lit. c)  din Legea nr. 155/2010 republicată cu completările ulterioare, în cuantum de 25 lei/zi;

· norma nr. 12 “B”, potrivit anexei nr. 1 la O.U.G. nr. 26/1994 republicată, cu modificările şi completările ulterioare, normă suplimentară pentru personalul poliţiei locale în activitate care lucrează în ture sau schimburi în cuantum de 5/zi;

Art.53. Conducerea Poliţiei Locale are obligaţia să asigure salariatiilor protecţie împotriva ameninţărilor, calomniilor, violenţelor cărora ar putea fi victime în exercitarea funcţiei sau în legătură cu aceasta.

Art.54. Poliţia Locală este obligată în condiţiile legii, să despagubească salariatul în situaţia în care acesta, din vina instituţiei, a suferit un prejudiciu material în timpul îndeplinirii sarcinilor de serviciu, în condiţiile stabilite de legislaţia specifică în vigoare.

Art.55. Pentru desfăşurarea activităţii în condiţii de muncă deosebite vătămătoare, generate de radiaţii electromagnetice, sau lucrul cu calculatorul, salariaţii din cadrul Poliţiei Locale beneficiază de un spor acordat lunar, în cuantum de 15% din salariul de bază, precum şi de un concediu suplimentar de 5 zile, raportat la timpul efectiv lucrat, conform Dispoziţiei nr. 281/06.01.2011 emisă de Primarul Sectorului 1.

                  PROTECŢIA MUNCII

Art.56. (1) Părţile contractului colectiv de muncă sunt de acord că nici o măsură de protecţie a muncii nu este eficientă dacă nu este cunoscută, însuşită şi aplicată în mod conştient de salariaţi.

 (2) Conducerea instituţiei va lua măsurile prevăzute de Legea privind securitatea şi sănătatea în muncă 319/2006 , cu modificările şi completările ulterioare, astfel încât să asigure condiţii de muncă la nivelul parametrilor minimali prevăzuţi în normele de protecţia muncii. 

(3) Poliţia Locală Sector 1 va asigura pe cheltuiala sa cadrul organizatoric pentru instruirea, testarea şi perfecţionarea profesională a salariaţilor cu privire la normele de protecţie a muncii.

 (4) Conducerea instituţiei are obligaţia, conform normelor de protecţia muncii în vigoare, să asigure prin bugetul propriu sumele necesare pentru asigurarea unor condiţii optime de muncă, dotări şi echipamente de protecţia muncii. 

(5) Pentru protecţia şi securitatea salariaţilor în procesul muncii, conducerea  are obligaţia de a asigura în mod gratuit următoarele: 

 a) efectuarea instructajelor de protecţia şi securitatea muncii la angajare, cât şi la schimbarea locului de muncă; 

 b) asigurarea condiţiilor de mediu (iluminat, microclimat, zgomot, vibraţii, temperatură, aerisire, umiditate); 

 c) verificarea periodică a instalaţiilor electrice, de încălzire şi a aparaturii de birou.

(6) Instituţia va asigura amenajarea şi întreţinerea corespunzătoare a instalaţiilor de încălzire, a grupurilor sanitare, etc.

Art. 57. Salariaţii au următoarele obligaţii:

 a) să cunoască şi să respecte regulile şi instrucţiunile de protecţia muncii specifice activităţii prestate; 

 b) să se prezinte la serviciu în deplină capacitate de muncă, astfel încât să nu se expună la pericole de accidente sau să deranjeze activitatea colegilor; 

 c) să utilizeze mijloacele de protecţia muncii individuale din dotare corespunzătoare scopului pentru care au fost acordate şi să le întreţină într-o perfectă stare de utilizare; 

 d) să anunţe în cel mai scurt timp Serviciul Logistic când observă o defecţiune la instalaţia electrică, de gaze sau orice alte defecţiuni sau cauze care ar duce la accidente sau incendii;  

 e) să utilizeze (cei care sunt fumători) locul special pentru fumat .

Art.58. (1) Conducerea instituţiei va organiza la angajare şi ulterior, o dată pe an, examinarea medicală a salariaţilor, în scopul de a constata dacă sunt apţi pentru desfăşurarea activităţii în posturile în care sunt angajaţi, precum şi pentru prevenirea îmbolnăvirilor profesionale. 

 (2) Examinarea medicală este gratuită şi cheltuielile ocazionate de examinare se vor suporta conform legii.

(3) Examinarea psihologica de la angajare si periodică, si se face de către specialisti Politiei Locale

(4) Examinarea medicală a salariaţilor la angajare şi ulterior, o dată pe an, se face de către unităţile sanitare de specialitate acreditate de instituţie şi de Ministerul Sănătăţii.

MĂSURI DE PROTECŢIE SOCIALĂ SI ASISTENŢĂ JURIDICĂ

Art.59. (1) În perioada concediilor de boală, a concediilor de maternitate şi a celor pentru creşterea şi îngrijirea copiilor, raporturile de serviciu nu pot înceta şi nu pot fi modificate decât din iniţiativa sau cu acordul salariatului în cauză. 

(2) Raportul de serviciu se suspendă de drept în perioada concediilor pentru incapacitate temporară de muncă, în condiţiile legii;  

Art.60. Conducerea instituţiei nu va refuza angajarea sau, după caz, menţinerea în muncă a persoanelor cu handicap, în cazul în care acestea sunt apte pentru îndeplinirea sarcinilor de serviciu aferente posturilor existente neoperative. 

Art.61. Stabilirea măsurilor privind condiţiile de muncă, sănătatea şi securitatea muncii şi buna funcţionare a instituţiei vor fi stabilite de comisia paritară. 

Art.62.  În afara drepturilor salariale, poliţistul local mai are dreptul şi la:

a) decontarea cheltuielilor de transport în cazul deplasării în interesul serviciului;
b) încadrarea activitătii în conditii deosebite, speciale sau alte conditii de muncă, potrivit legii;

c) suportarea de către unitatea administrativ-teritorială a sumelor necesare asigurării asistentei juridice a politistului, pentru fapte săvârsite de acesta în exercitarea, potrivit legii, a atributiilor de serviciu, în conditiile stabilite prin regulamentul de organizare si functionare a politiei locale.

d) in cazul decesului unui salariat  în timpul serviciului, din bugetul local al unităţii administrativ-teritoriale în care a funcţionat, se acordă familiei acestuia sau persoanei care a suportat cheltuielile ocazionate de deces, după caz, un ajutor suplimentar de deces egal cu trei salarii de bază avute la data decesului.

- Referitor la modalitatea de acordare a asistenţei juridice şi cuantumul acesteia pentru salariat pentru  fapte săvîrşite de acesta în exercitarea, potrivit legii, a atribuţiilor de serviciu, acestea se vor realiza potrivit regulamentului aprobat prin hotararile consiliului local.




            MUNCA ŞI PROTECŢIA FEMEILOR

Art.63. (1) Femeile au dreptul, conform convenţiilor internaţionale şi reglementărilor naţionale, la tratament egal cu bărbaţii în situaţii egale sau comparabile.

 (2) Este interzisă conceperea unor clauze discriminatorii în raporturile de muncă; dacă există astfel de clauze ele sunt nule.  

Art.64. (1) La angajare femeile au dreptul la tratament nediscriminatoriu. 

(2) Încadrarea în funcţie şi salariul se vor stabili în funcţie de pregătire şi competenţă. Criteriul sexului nu poate fi o piedică la promovare.

Art.65.(1) Femeile gravide, începând cu luna a 5-a de sarcină, nu vor fi trimise în deplasare în alte localităţi.


(2) Femeile care au în îngrijire copii de vârstă preşcolară nu pot fi trimise în deplasare în alte localităţi pentru o durată mai mare de 1 zi decât cu acordul lor.

Art.66.(1) În anumite situaţii, prevăzute de legislaţia în vigoare, femeile au dreptul la fracţiune de normă de 6 sau 4 ore pe zi (dacă nu beneficiază de creşă sau cămin).


(2) Pentru cazurile în care femeile au în îngrijire copii de vârstă preşcolară, lucrul cu norma de 6 ore sau de 4 ore pe zi, se va considera ca activitate cu normă întreagă la calcularea vechimii în muncă, în condiţiile legii.
Art.67. Pentru femeile gravide, munca in timpul nopţii este interzisă in instituţie. 

Art.68. Femeile au dreptul la concediu prenatal sau postnatal plătit, concedii pentru creşterea copiilor, concedii pentru îngrijirea copiilor bolnavi, acordate în condiţiile legii şi ale contractul colectiv de muncă.

 
Art.69. Reluarea activitatii femeilor după încetarea perioadei de întrerupere a activităţii pentru creşterea copilului se va face pe acelaşi post.

 
Art.70 (1) Este interzisă  desfacerea contractului de muncă al salariaţilor pe perioada cât se află în plata de asigurări sociale sau incapacitate temporară de muncă.

 (2) Femeile cu copii în întreţinere, precum şi cele cu probleme sociale deosebite, la competenţă egală, vor fi protejate în cazul în care se propune reducerea de personal.

CAPITOLUL VII

ÎNCHEIEREA, EXECUTAREA, MODIFICAREA,

SUSPENDAREA ŞI ÎNCETAREA CONTRACTULUI DE MUNCĂ

Art.71.(1) În vederea stabilirii concrete a drepturilor şi obligaţiilor salariaţilor, angajarea se face prin încadrare în funcţie, de către directorul general, în baza unei decizii, aceasta făcându-se conform condiţiilor stabilite de lege şi cu respectarea prevederilor Contractului Colectiv de Muncă.


(2) Nu vor putea fi incluse în documentele de angajare în funcţie, prevederi mai puţin avantajoase pentru salariaţi decât cele cuprinse în Contractul Colectiv de Muncă.


(3) Decizia de angajare şi contractul individual de muncă cuprind în mod obligatoriu cel puţin următoarele puncte:

- datele de identificare ale părţilor;

- durata contractului individual;

- drepturile salariatului;

- semnăturile de acceptare ale celor două părţi


(4) Decizia de angajare şi contractul individual de muncă se încheie în câte un exemplar pentru fiecare parte, prin grija celui care angajează, pe o perioadă nedeterminată sau determinată, în cazurile şi modalităţile prevăzute de lege.

Art.72.(1) Angajarea şi încadrarea personalului se face cu respectarea drepturilor fundamentale ale cetăţeanului, numai pe criteriul aptitudinii şi competenţei profesionale, fără discriminări pe criterii de naţionalitate, sex, convingeri politice, religioase, etc., pe bază de concurs(examen şi interviu), potrivit legii competenţei şi a cerinţelor specifice postului care urmează a fi ocupat.


(2) Persoanele angajate, debutanţi în profesie, vor trece printr-o perioadă de probă, care va fi după caz, de până la 6 luni.


(3) După perioada de probă, la propunerea şefului ierarhic, vor fi trecute în gradul imediat următor. În cazul în care nu corespund, slariaţilor  respectivi li se vor desface contractele individuale de muncă, conform legislaţiei în vigoare.

Art.73. Promovarea salariaţilor:


(1) Promovarea în funcţie a salariaţilor se face de către o comisie stabilită prin decizia conducătorului instituţiei.


(2) Promovările în funcţie se vor face în conformitate cu dispoziţiile legale în vigoare.


(3) Pentru fiecare persoană angajată, se constituie un dosar profesional, care va cuprinde toate actele care privesc situaţia sa profesională şi disciplinară, înregistrate şi enumerate cronologic.


(4) În dosarul profesional, ca şi în orice document de serviciu care priveşte situaţia sa, este interzis să se facă referire la opiniile sau activităţile politice, sindicale sau religioase ale celui în cauză.


(5) Fiecare angajat are dreptul să-şi cunoască dosarul său profesional, instituţia având obligaţia de a-i asigura exercitarea nestingherită a acestui drept.

Art.74. Încheierea, executarea, modificarea, suspendarea şi încetarea contractului individual de muncă se face în conformitate cu prevederile Codului Muncii, cu modificările şi completările ulterioare.

CAPITOLUL VIII
                 EVALUAREA PERFORMANŢELOR PROFESIONALE

                    INDIVIDUALE ŞI PROMOVAREA SALARIAŢILOR

Art.75.(1) Evaluarea performanţelor profesionale individuale ale salariaţilor instituţiei se va face în conformitate cu prevederile legale în vigoare.


(2)  Salariaţii nemulţumiţi de evaluarea performanţelor profesionale pot face contestaţie în termen de 5 zile de la data luării la cunoştinţă. Contestaţia va fi soluţionată conform prevederilor legale.  

Art.76. Promovarea salariaţilor institutiei se face potrivit dispoziţiilor legale.

        CAPITOLUL IX
                    RĂSPUNDEREA JURIDICĂ A SALARIAŢILOR POLIŢIEI LOCALE 

Art.77. Încălcarea de către salariaţii instituţiei, cu vinovăţie, a îndatoririlor de serviciu atrage răspunderea disciplinară, contravenţională, civilă sau penală, după caz, conform legislatiei in vigoare.

Art.78 (1) Încălcarea cu vinovăţie a obligaţiilor de serviciu constituie abatere disciplinară şi atrage sancţionarea disciplinară a salariaţilor. Abaterile şi sancţiunile disciplinare sunt cele prevăzute de legislaţia în vigoare.

 (2) La individualizarea sancţiunii disciplinare se va tine seama de cauzele şi gravitatea abaterii disciplinare, împrejurările în care aceasta a fost săvârşită, gradul de vinovăţie şi consecinţele abaterii, comportarea generală în serviciu, precum şi de existenţa în antecedentele acestuia a altor sancţiuni disciplinare.

 (3) Sub sancţiunea nulităţii absolute, nici o măsură, cu excepţia celei prevăzute la art.248 alin.(1) lit.a) din Codul Muncii, republicat, nu poate fi dispusă mai înainte de efectuarea unei cercetări disciplinare prealabile. În vederea desfăşurării cercetării disciplinare prealabile, salariatul va fi convocat în scris de persoana împuternicită de către angajator să realizeze cercetarea, precizându-se obiectul, data, ora şi locul întrevederii. Neprezentarea salariatului la convocarea făcută în condiţiile prevăzute mai sus fără un motiv obiectiv dă dreptul angajatorului să dispună sancţionarea, fără efectuarea cercetării disciplinare prealabile. În cursul cercetării disciplinare prealabile, salariatul are dreptul să formulze şi să susţină toate apărările în favoarea sa şi să ofere persoanei împuternicite să realizeze cercetarea, toate probele şi motivaţiile pe care le consideră necesare, precum şi dreptul să fie asistat, la cererea sa, de către un reprezentant al sindicatului al cărui membru este. Aplicarea sancţiunii disciplinare se face conform art.247-252 din Codul Muncii, republicat.

(4) Salariatul nemulţumit  se poate adresa instanţei, pentru a contesta sancţiunile disciplinare pe care le socoteşte aplicate fără temei sau cu încălcarea legii, cerând restabilirea drepturilor încălcate.

Art.79.(1) Răspunderea contravenţională a salariaţilor se angajează în cazul în care aceştia au săvârşit o contravenţie în timpul şi în legătură cu sarcinile de serviciu.


(2) Împotriva procesului-verbal de constatare a contravenţiei şi de aplicare a sancţiunii se poate adresa cu plângere la instanţa competentă.

Art.80. Răspunderea civilă a salariaţilor se angajează:

a) pentru pagubele produse cu vinovăţie patrimoniului instituţiei;

b) pentru nerestituirea în termen legal a sumelor ce li s-au acordat necuvenit;

c) pentru daunele plătite de instituţie, în calitate de comitent, unor terţe persoane, în temeiul unei hotărâri judecătoreşti definitive şi irevocabile.

Art.81. Salariaţii răspund şi pentru infracţiunile săvârşite în timpul serviciului sau în legătură cu serviciul, potrivit legii penale.

Art.82. Salariaţii recunosc dreptul directorului general de a stabili, în condiţiile legii, răspunderea disciplinară sau patrimonială a salariaţilor care se fac vinovaţi de încălcarea normelor de disciplină a muncii sau care aduc prejudicii instituţiei.

         CAPITOLUL X
     DISPOZIŢII FINALE

 
Art.83. (1) Directorul general şi reprezentanţii salariaţilor, ca parteneri sociali permanenţi, convin să respecte pentru fiecare dintre ei şi pentru salariaţi în general libertatea de opinie.

 (2) Directorul general va adopta o poziţie neutră şi imparţială fată de reprezentanţii salariaţilor.

 
Art.84.(1) Conducerea Poliţiei Locale recunoaşte dreptul reprezentanţilor salariaţilor de a verifica la locul de muncă modul în care sunt respectate drepturile salariaţilor prevăzute în contractul colectiv de muncă.

 (2) Persoanele împuternicite de directorul general precum şi reprezentanţii salariaţilor vor verifica, la sesizarea uneia dintre părţi, modul în care sunt respectate drepturile salariaţilor prevăzute în contractul colectiv de muncă.

 Art.85. Conducerea instituţiei, pe de o parte şi reprezentanţii salariaţilor, pe de altă parte se vor informa reciproc, atunci când au cunoştinţă despre aceasta, în legătură cu modificările ce urmează să se producă în modul de organizare a instituţiei, cu consecinţe previzibile asupra salariaţilor şi cu măsurile ce se au în vedere pentru limitarea efectelor reducerilor de personal determinate de aceste modificări.

 
Art.86. Executarea contractului colectiv de muncă este obligatorie pentru părţi.

 
Art.87. (1) Drepturile prevăzute în contractele individuale de muncă nu pot fi sub nivelul celor stabilite prin contractul colectiv de muncă.


   (2) Prevederile contractelor individuale de muncă existente la data intrării în vigoare a prezentului contract colectiv de muncă vor fi puse de acord cu prevederile acestuia.

Art.88. În cazul în care la data expirării prezentului Contract Colectiv de Muncă, bugetul local al consiliului Local al Sectorului 1 nu este aprobat, prevederile Contractului se prelungesc pană la intrarea în vigoare a noului buget local.

    DIRECTOR GENERAL,

DINU TUDOREL MARIUS


                                                                        


  Reprezentanţii salariaţilor:

IORDAN GABRIEL OVIDIU

